Bačka
Store norske leksikon,Geografi,Verdens geografi,Europa,Europas geografi generelt
Bačka er et landskap i Europa mellom elvene Donau og Tisza, som er delt mellom landene Serbia, Ungarn og Kroatia. Det er et veldyrket jordbruksområde.
Baĉka har en samlet befolkning på 1,1 millioner innbyggere, hvorav 1 million bor i Serbia. Et mindre, nesten ubebodd område vest for Donau er av EU tilkjent Kroatia, men kontrolleres av Serbia. Den største byen er Novi Sad i den serbiske delen. Historie Baĉka tilhørte i sin helhet Ungarn til 1918. Landet lå øde etter tyrkerkrigene på begynnelsen av 1700-tallet, og ble delvis kolonisert av tyskere. Etter første verdenskrig ble Baĉka en del av det nye kongeriket Jugoslavia. Fra 1941 til 1944 var området okkupert av Ungarn. De tyske innbyggerne ble fordrevet i 1944–1945. Les mer i Store norske leksikon Serbias geografi Ungarns geografi Kroatias geografi